Document ID: 31988D0532

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 7ης Οκτωβρίου 1988
για έγκριση ενός προγράμματος σχετικά με τις ζωοτροφές στην Ελλάδα σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στην ελληνική γλώσσα είναι το μόνο αυθεντικό)
(88/532/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 για κοινή δράση όσον αφορά τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 560/87 (2), και ιδίως το άρθρο 5,
Εκτιμώντας:
ότι στις 14 Σεπτεμβρίου 1987, η ελληνική κυβέρνηση ανακοίνωσε ένα πρόγραμμα σχετικά με τις ζωοτροφές και παρέσχε συμπληρωματικές πληροφορίες στις 18 Απριλίου 1987·
ότι το πρόγραμμα αυτό έχει ως στόχο την ορθολογική οργάνωση και τον εκσυγχρονισμό του τομέα των ζωοτροφών έτσι ώστε να αυξηθεί η παραγωγικότητα του τομέα και να αξιοποιηθούν τα προϊόντα του· ότι αποτελεί επομένως πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·
ότι το πρόγραμμα αυτό περιέχει αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία αποδεικνύουν ότι οι στόχοι του άρθρου 1 του κανονισμού αυτού μπορούν να επιτευχθούν στον τομέα των ζωοτροφών και ότι η προθεσμία που καθορίστηκε για την εφαρμογή αυτού του προγράμματος δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του κανονισμού αυτού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το πρόγραμμα σχετικά με τις ζωοτροφές που ανακοίνωσε η ελληνική κυβέρνηση στις 14 Σεπτεμβρίου 1987 και συμπλήρωσε στις 18 Απριλίου 1988 σύμφωνα με τον κανονισμό (ΕΟΚ) αριθ. 355/77 εγκρίνεται.
Άρθρο 2
Η παρούσα απόφαση απευθύνεται στην Ελληνική Δημοκρατία.
Βρυξέλλες, 7 Οκτωβρίου 1988.

Labels: 18
17
19
6